stanford-oval/wikipedia huggingface dataset:
מרשעת (מחזמר)
הפקות > סיבוב הופעות בינלאומי

סיבוב ההופעות הבינלאומי של המחזמר התחיל ב-13 ביולי 2016 בתיאטרון אלהמברה בברדפורד, אנגליה. ג'קלין יוז גילמה את אלפבה, קרלי אנדרסון גילמה את גלינדה ובראדלי ג'יידן גילם את פיירו. יתר צוות השחקנים כלל את סטיבן פינדר בתפקיד הקוסם ודוקטור דילמונד, קים איסמאי בתפקיד מאדאם מוריבל, אמילי שו בתפקיד נסרוז ואידון ג'ונס בתפקיד בוק.
פרסים ומועמדויות > ברודוויי

| שנה | פרס | קטגוריה | מועמד | תוצאה |
| --- | --- | --- | --- | --- |
| 2004 | פרס טוני | המחזמר הטוב ביותר | המחזמר הטוב ביותר | מועמדות |
| 2004 | פרס טוני | עיצוב במה הטוב ביותר (מחזה או מחזמר) | יוג'ין לי | זכייה |
| 2004 | פרס טוני | הביצוע הטוב ביותר על ידי שחקנית ראשית במחזמר | אידינה מנזל | זכייה |
| 2004 | פרס טוני | הביצוע הטוב ביותר על ידי שחקנית ראשית במחזמר | קריסטין צ'נוות' | מועמדות |
| 2004 | פרס טוני | התסריט הטוב ביותר של מחזמר | וויני הולצמן | מועמדות |
| 2004 | פרס טוני | הכוראוגרפיה הטובה ביותר | וויין קילנטו | מועמדות |
| 2004 | פרס טוני | עיצוב התלבושות הטוב ביותר (מחזה או מחזמר) | סוזן הילפרטי | זכייה |
| 2004 | פרס טוני | עיצוב התאורה הטוב ביותר (מחזה או מחזמר) | קנת' פוסנר | מועמדות |
| 2004 | פרס טוני | התזמור הטוב ביותר | ויליאם דייוויד ברון | מועמדות |
| 2004 | פרס טוני | המוזיקה המקורית הטובה ביותר | סטיבן שוורץ | מועמדות |
| 2004 | פרס מעגל המבקרים החיצוני (אנ') | במאי יוצא מהכלל של מחזמר | ג'ון מנטלו | זכייה |
| 2004 | פרס מעגל המבקרים החיצוני (אנ') | כוראוגרפיה יוצת מהכלל | וויין קילנטו | מועמדות |
| 2004 | פרס מעגל המבקרים החיצוני (אנ') | מחזמר ברודוויי חדש יוצא מהכלל | מחזמר ברודוויי חדש יוצא מהכלל | זכייה |
| 2004 | פרס מעגל המבקרים החיצוני (אנ') | שחקנית יוצאת מהכלל במחזמר | אידינה מנזל | מועמדות |
| 2004 | פרס מעגל המבקרים החיצוני (אנ') | שחקנית יוצאת מהכלל במחזמר | קריסטין צ'נוות' | מועמדות |
| 2004 | פרס מעגל המבקרים החיצוני (אנ') | עיצוב במה יוצא מהכלל | יוג'ין לי | זכייה |
| 2004 | פרס מעגל המבקרים החיצוני (אנ') | עיצוב תאורה יוצא מהכלל | קנת' פוסנר | מועמדות |
| 2004 | פרס מעגל המבקרים החיצוני (אנ') | שחקנית משנה יוצאת מהכלל במחזמר | קרול שלי | מועמדות |
| 2004 | פרס מעגל המבקרים החיצוני (אנ') | שחקן משנה יוצא מהכלל במחזמר | ג'ואל גריי | מועמדות |
| 2004 | פרס מעגל המבקרים החיצוני (אנ') | עיצוב תלבושות יוצא מהכלל | סוזן הילפרטי | זכייה |
| 2004 | פרס ליגת הדרמה (אנ') | הפקת מחזמר יוצאת מהכלל | הפקת מחזמר יוצאת מהכלל | זכייה |
| 2004 | פרס ליגת הדרמה (אנ') | מחזמר חדש יוצא מהכלל של ברודוויי | מחזמר חדש יוצא מהכלל של ברודוויי | זכייה |
| 2004 | פרס דרמה דסק (אנ') | שחקנית יוצאת מהכלל במחזמר | אידינה מנזל | מועמדות |
| 2004 | פרס דרמה דסק (אנ') | שחקנית יוצאת מהכלל במחזמר | קריסטין צ'נוות' | מועמדות |
| 2004 | פרס דרמה דסק (אנ') | מחזמר יוצא מהכלל | מחזמר יוצא מהכלל | זכייה |
| 2004 | פרס דרמה דסק (אנ') | תזמור יוצא מהכלל | ויליאם דייוויד ברון | מועמדות |
| 2004 | פרס דרמה דסק (אנ') | תסריט יוצא מהכלל של מחזמר | וויני הולצמן | זכייה |
| 2004 | פרס דרמה דסק (אנ') | עיצוב תלבושות יוצא מהכלל | סוזן הילפרטי | זכייה |
| 2004 | פרס דרמה דסק (אנ') | במאי יוצא מהכלל של מחזמר | ג'ו מנטלו | זכייה |
| 2004 | פרס דרמה דסק (אנ') | עיצוב תאורה יוצא מהכלל | קנת' פוסנר | מועמדות |
| 2004 | פרס דרמה דסק (אנ') | מילות שירים יוצאות מהכלל | סטיבן שוורץ | זכייה |
| 2004 | פרס דרמה דסק (אנ') | לחן יוצא מהכלל | סטיבן שוורץ | מועמדות |
| 2004 | פרס דרמה דסק (אנ') | עיצוב תפאורה יוצא מהכלל למחזמר | יוג'ין לי | זכייה |
פרסים ומועמדויות > אלבום הקלטות

| שנה | פרס | קטגוריה | מועמד | תוצאה |
| --- | --- | --- | --- | --- |
| 2005 | פרס גראמי | אלבום המחזמר הטוב ביותר | סטיבן שוורץ | זכייה |
עיבוד קולנועי

ביולי 2010, דווח כי ג'. ג'. אברמס, ג'יימס מנגולד, ראיין מרפי ורוב מרשל נבחנו לתפקיד הבמאי בעיבוד קולנועי פוטנציאלי של המחזמר. ביולי 2012, דווח כי אולפני יוניברסל יפיקו את הסרט, עם סטיבן דלדרי בתפקיד הבמאי ווויני הולצמן, אשר כתבה את התסריט למחזמר, כתסריטאית. בשנת 2016, יוניברסל הודיעו שהסרט יופץ לאקרנים ב-20 בדצמבר 2019, כאשר דלדרי עדיין מאייש את עמדת הבמאי והתסריט נכתב על ידי ידי יוצרי המחזמר, הולצמן ושוורץ. במאי 2017, שוורץ הצהיר שהסרט יכיל לפחות שני שירים חדשים.
ב-31 באוגוסט 2018, יוניברסל העבירה את הפקת הסרט להמתנה, עקב לוח הזמנים של ההפקה, ונתנה לקאטס את תאריך ההשקה שנקבע עבור העיבוד הקולנועי של מרשעת. ב-8 בפברואר 2019, הוכרז שתאריך ההשקה החדש של הסרט הוא ה-22 בדצמבר 2021. ב-1 באפריל 2020, יוניברסל השהו את הסרט בשנית לאחר שתאריכי ההפצה של סרטי החברה השתנו במגפת הקורונה. לשיר 2 קיבל תאריך ההפצה לאקרנים שיועד למרשעת.
ב-20 באוקטובר 2020, הוכרז שדלדרי עזב את ההפקה עקב בעיות עם לוח הזמנים. ב-2 בפברואר 2021, Deadline Hollywood דיווחו שג'ון מ. צ'ו יביים את הסרט. ביולי 2021, שוורץ הצהיר שהסרט יצולם בג'ורג'יה. בנובמבר 2021, אריאנה גרנדה וסינתיה אריבו לוהקו לגלם את גלינדה ואלפבה בהתאמה.
באפריל 2022, הוכרז שהסרט יופץ בשני חלקים, הראשון ב-25 בדצמבר 2024 והשני ב-25 בדצמבר 2025. ביוני 2022, שוורץ הסביר מדוע הסרט יכיל שני חלקים:
"היה לנו מאוד קשה להמשיך בלי הפסקה לאחר 'Defying Gravity'... השיר נכתב במיוחד להורדת המסך, וכל סצנה שתבוא אחריו בלי הפסקה פשוט תיראה מאכזבת מאוד... סרט אחד ארוך מאוד דרש מאתנו לחתוך או להשמיט דברים שרצינו לכלול ואנחנו חושבים שהמעריצים של המופע והספר יעריכו. דנו בכך ששינויים צריכים להיות 'תוספות', כדבריו של מארק פלאט (המפיק). השינויים צריכים להוסיף משהו לסיפור או לדמויות. השינויים אינם יכולים לעשות משהו שונה. אני מרגיש בטוח שעד שהסרט יגיע, אם כולנו נמשיך לראות את הדברים באותה זווית, אוכל לנהל שיחה עם כל מי שיש לו שאלה לגבי כל אחד מהשינויים מהעיבוד הבימתי ולהצדיק למה אני חושב שזה טוב יותר לסרט."
ב-18 ביולי 2022, נחשף שהצילומים יערכו באולפני סקיי באלסטרי, אנגליה. החזרות לסרט יתחילו באוגוסט 2022, ושלב הצילומים יתחיל בנובמבר 2022. בספטמבר 2022, אושר שג'ונתן ביילי לוהק לתפקיד פיירו.
בנובמבר 2022, שוורץ חשף שהחלק השני של הסרט יכיל 2 שירים חדשים "כדי לענות על דרישות הסיפור". ב-7 בדצמבר 2022, נחשף שאית'ן סלייטר יגלם את בוק. ב-8 בדצמבר 2022, הוכרז שמישל יאו תגלם את מאדאם מוריבל וג'ף גולדבלום יגלם את הקוסם. באותו יום דווח כי קיילה סיטל תגלם את מיס קודל, בואן יאנג יגלם את פפני, ברונווין ג'יימס יגלם את שנשן, ארון טאו יגלם את אבריק, קולין מייקל קרמייקל יגלם את ניקידיק ומריסה בוד תגלם את נסרוז.
ראו גם

הקוסם (סרט)
יאמביו

| --- | --- |

ילדי העיר בשנת 2009
 מדינה:  דרום סודאן דרום סודאן
 מחוז:  אקווטוריה המערבית אקווטוריה המערבית
 נפה:  נפת יאמביו
 גובה:  650 מטרים
 אוכלוסייה:  ‏
  ‑ בעיר:  40,400מוערך (2011)
 קואורדינטות:  4°34′12″N 28°24′00″E﻿ / ﻿4.57°N 28.400°E﻿ / 4.57; 28.400
 אזור זמן:  UTC +3
  מפת מיקום  מפה מפורטת   (למפת דרום סודאן מוגדלת) ג'ובה רומבק מלקאל ואו קוג'וק בור קניה אוגנדה הרפובליקה הדמוקרטית של קונגו  הרפו. המרכז אפריקאית  סודאן אתיופיהיאמביו(למפת דרום סודאן רגילה) ג'ובה רומבק מלקאל ואו קוג'וק בור קניה אוגנדה הרפובליקה הדמוקרטית של קונגו  הרפו. המרכז אפריקאית  סודאן אתיופיהיאמביו  he tabBackground:;tabBorder:#aaa;defaultTab:0;
יאמביו (באנגלית: Yambio; בערבית: يامبيو) היא העיר המרכזית בנפת יאמביו ובירת מחוז אקווטוריה המערבית, אחד מעשרת המחוזות שבדרום סודאן.
מיקום

העיר יאמביו נמצאת בנפת יאמביו במחוז אקווטוריה המערבית שבדרום סודאן, בסמוך לגבול הבינלאומי עם הרפובליקה הדמוקרטית של קונגו.
העיר מרוחקת כ-445 ק"מ מערבית מהעיר הגדולה במדינה ובירתה, ג'ובה.
הגובה הממוצע של  פני הים בהעיר הם מעל 650 מטר.
רקע

יאמביו היא העיר המרכזית בנפת יאמביו ובירת מחוז אקווטוריה המערבית, אחד מעשרת מחוזות דרום סודאן. בעקבות הכרזת העצמאות של דרום סודאן ב-9 ביולי 2011, העניינים שדורשים טיפול דחוף בעיר הם:
התיישבות מחודשת של סודאנים חוזרים, במיוחד מסודאן אך גם ממקומות נוספים.
שיפור הביטחון כנגד מורדים בוזזים מאוגנדה הידועים בשם "צבא ההתנגדות של האל".
לדאוג למזון בהווה ובעתיד לתושבי העיר.
אוכלוסייה ודמוגרפיה

גידול האוכלוסייה בעיר:
| שנה | אוכלוסייה |
| --- | --- |
1983: 24,900 (מפקד אוכלוסין)
2010: 31,700 (מוערך)
2011: 40,400 (מוערך)
תחבורה

דרך עפר הפונה צפונה מובילה לכפר קטן הנקרא רי רנג'ו (Ri Rangu). דרך נוספת מובילה לעיר יאי (Yei), באקווטוריה התיכונה, ונמצאת דרומית מזרחית ליאמביו.
הדרכים הראשיות שמובילות לעיר הן:
הדרך הראשית שעוברת בתוך העיר A44 ומובילה מערבה לנזרה (Nzara) ולאזו (Ezo) בסמוך לגבול עם הרפובליקה המרכז-אפריקאית.
הדרך הראשית A44 מתמזגת עם במזרח עם A43 המחברת בין עיר הבירה, ג'ובה, בצד הדרומי לרומבק, בירת מדינת האגמים, שבבחר אל-ע'זאל מצפון.
ביאמביו פועל גם נמל התעופה יאמביו, שדה תעופה אזרחי שמשרת את העיר.
ראו גם

שדה התעופה יאמביו
הערות שוליים

↑  Map Showing Yambio And Juba With Distance Marker
↑  Elevation At Yambio Airport Is 2,129 Feet Above Sea Level
↑  Immediate Concerns In Yambio In 2011
↑  Location of Yambio Airport
ארטואה

ארטואה (בצרפתית: Artois) הייתה אחת מ-39 הפרובינציות של צרפת שלפני המהפכה. כיום שטחה מהווה את רובו של מחוז פה דה קאלה שבצפון צרפת, כולל העיר אראס בירת המחוז, ולפנים בירת הפרובינציה ארטואה.
היסטוריה

גבולותיה של ארטואה השתנו במרוצת הדורות בצורת סיפוחים והתנתקויות משכנותיה – רוזנות בולון, רוזנות פלנדריה ואחרות. שטחה של ארטואה מקביל בערך למרחב המחיה של שבט הארטבאטים (שבט גאלי ממוצא גרמני), שבירתו נמטוסנה הפכה לעיר אראס. ארטואה הייתה חלק של הפרובינקיה הרומאית גאליה בלגיקה שנכבשה במאה החמישית לספירה בידי הפרנקים.
ב-863 היא נמסרה על ידי שארל הקירח מלך פרנקיה המערבית לבתו יהודית שנישאה לבלדווין הראשון, רוזן פלנדריה "זרוע הברזל". אחרי שהשתייכה במשך זמן רב לרוזני פלנדריה שהיו וסאלים של מלכי צרפת, ארטואה סופחה לממלכת צרפת על ידי המלך פיליפ אוגוסט ב-1180. ב-1237 הפכה לרוזנות שהועברה על ידי המלך לואי התשיעי לבנו רובר.
ב-1384 עברה ארטואה לידיו של פיליפ השני, דוכס בורגונדיה באמצעות קשרי נישואים. ב-1477 נהרג שארל הראשון, דוכס בורגונדיה, וארטואה כחלק של נחלותיו עברה לשלטון חתנו מקסימיליאן הראשון, קיסר האימפריה הרומית הקדושה מבית הבסבורג. בהתאם לשלום הפירנאים ב-7 בנובמבר 1659 ארטואה סופחה סופית לממלכת צרפת.
כלכלה

ארטואה התפתחה במהירות מבחינה כלכלית החל במחצית השנייה של המאה ה-19 בזכות מרבצי הפחם שבשטחה. אך מאז המחצית השנייה של המאה ה-20 כלכלתה, כמו זו של שכנותיה, נמצאה בנסיגה בגלל ירידת חשיבותה של תעשיית הפחם. במשך מלחמת העולם הראשונה קו החזית של מדינות ההסכמה בצרפת נגד הגרמנים עבר בארטואה, ונזקים כבדים נגרמו לכלכלתה.
ב-1992 נוסדה האוניברסיטה של ארטואה שמרכזה בעיר אראס ושלוחותיה בערים בתון, דואה ולאנס.
מפת ארטואה
רומן ארוטי

רומן ארוטי הוא רומן שנכתב על התפתחות קשר רומנטי באמצעות אינטראקציה מינית. המין הוא חלק מובנה מהסיפור, צמיחת הדמויות והתפתחות מערכת היחסים. לאינטראקציה המינית ברומן ארוטי יש משמעות שהיא מעבר לביטוי של מערכת היחסים בין הגיבורים. המין הוא משמעותי לעלילה, בין אם היא נסובה סביבו כי הגיבורים עוברים תהליך רגשי שקשור למין או שהמין מבטא מערך תפקידים שחשוב לעלילה.
לא כל רומן שיש בו מין הוא בהכרח רומן ארוטי, אבל בכל רומן ארוטי יש מין ולרוב הרבה ממנו.
נושאי הרומן

ברומן ארוטי, הרומן הוא מוקד העיקרי של קו העלילה, הוא מאופיין בתכנים מינים, לרוב התכנים מפורשים לפרטי פרטים ומכילים מילים גסות, כך שהקורא יכול לדמיין את הסיטואציה ולהבין בדיוק מה הולך. הרומן הארוטי, מוציא את הקורא מעבר לחדר השינה המסורתי ופותח עולם שהיה חסום בפניו.
הרומן יכול להכיל אלמנטים שונים מתתי הז'אנר האחרים של הרומן הרומנטי ומצבים שונים, כמו: פנטזיה, אימה, רומן היסטורי להט"ב מסתורין, הומור, מותחן, רומן על טבעי, מדע בדיוני, רומן ויקטוריאני, רומן מערבי, BDSM (רך), מין אנאלי ועוד. בסופו של דבר, הכל הולך ברומן הארוטי, כל עוד הוא נשמע לחוקי הרומן הרומנטי.
רומן ארוטי אפל

רומן ארוטי אפל הוא תת-ז'אנר ברומן הארוטי והוא נוגע לרוב בנקודות רגישות ואסורות בחברה, בספרים הללו יש אלמנט ארוטי חושני ובו זמנית מעוות, כמו: חטיפות, אלימות (פיזית, מילולית או מינית), עינויים, זנות, גילוי עריות, מין ללא הסכמה או הסכמה בכפייה, פנטזיות אונס, סטוקינג, סחר במין, עבדות מינית, BDSM קשה, התנקשות, רוצחים סדרתיים, נקמה וכל דבר שיכול להתפרש כטאבו בחברה.
ההבדלים בין רומן ארוטי לבין ארוטיקה

רומן ארוטי כולל דמויות מפותחות, קו העלילה הוא סיפור אהבה מרכזי עם אפשרות לעלילות משנה, המין ממלא תפקיד עמוק במסע של הדמויות לעבר האהבה. הדמויות הראשיות ברומן יכולות להתקיים גם בלי המין זמן רב אך יגרם להם סבל רב בעקבות כך. בסופו של הרומן הארוטי, הזוג הראשי "מנצח" את כל התלאות שעברו והם חיים באושר ועושר (HEA - Happily Ever After).
ארוטיקה (פורנוגרפיה) אף על פי שהיא דומה לרומן הארוטי, היא סיפור בו המין ממלא תפקיד מרכזי ללא קו עלילה. לדמות יכולים להיות שותפים רבים לאורך כל קו העלילה, המין סתמי יותר - הוא ללא השלכות והמשתתפים בדרך כלל לא גומרים יחד. בסופו של דבר, שני הצדדים מתרחקים ולא נפגשים שוב. סיפורים אלה בדרך כלל קצרים שכן אין קו עלילה שמחזיק את הסיפור.
ראו גם

רומן רומנטי
ספרות ארוטית
אוניברסיטת נורת'מבריה

| --- | --- |

שלט האצולה של האוניברסיטה
 אוניברסיטה ציבורית
 מוטו:  Aetas Discendi (מלטינית: "חיים שלמים של למידה")
 תקופת הפעילות:  1877: מכללת רתרפורד לטכנולוגיה 1969: הפוליטכניון של ניוקאסל 1992: הוכרה כאוניברסיטה. – הווה (כ־147 שנים)
 בעלי תפקידים
 צוות:  1,765 (2022/2023)
 סגל:  1,765 (2022/2023)
 סטודנטים
 כלל הסטודנטים:  32,565 (2022/2023)
 סטודנטים לתואר ראשון:  20,710 (2022/2023)
 סטודנטים לתארים מתקדמים:  11,860 (2022/2023)
 מיקום
 מיקום:  ניוקאסל על הטיין, אנגליה
 מדינה:  הממלכה המאוחדת הממלכה המאוחדת
 קואורדינטות:  54°58′35″N 1°36′29″W﻿ / ﻿54.9764°N 1.6080°W﻿ / 54.9764; -1.6080
 northumbria.ac.uk
 he
 
אוניברסיטת נורת'מבריה (באנגלית: Northumbria University) היא אוניברסיטת מחקר ציבורית הממוקמת בניוקאסל על הטיין בצפון-מזרח אנגליה. היא קיבלה מעמד של אוניברסיטה מאז 1992, אך מקורה בקולג' רתרפורד, שנוסד ב-1877.
אוניברסיטת נורת'מבריה שוכנת בעיקר בתוך הקמפוס העירוני (City Campus) הממוקם במרכז העיר ניוקאסל על הטיין ובקמפוס קואץ' ליין (Coach Lane) בפאתי מרכז העיר, עם שלוחות בלונדון ובאמסטרדם. היא כוללת ארבע פקולטות - אמנויות, עיצוב ומדעי החברה; עסקים ומשפטים; הנדסה וסביבה, ומדעי הבריאות והחיים. באוניברסיטת נורתומבריה על כל שלוחותיה יש, נכון ל-2022, כ-38,300 סטודנטים.
על פי מסגרת המצוינות במחקר (אנ') לשנת 2021, אוניברסיטת נורת'מבריה דורגה במקום ה-23 בבריטניה בתחום המחקר (ציון ממוצע ציונים של האוניברסיטה, כפול מספר החוקרים במשרה מלאה). דירוג זה קובע כמה מימון מוענק לאוניברסיטאות להוציא על פעילות מחקר וייצג את העלייה הגדולה ביותר בנתח השוק מאז הדירוג הקודם. ההכנסה השנתית של המוסד לשנים 2022–2023 הייתה 338.3 מיליון ליש"ט, מתוכם 16.4 מיליון ליש"ט ממענקי מחקר וחוזים, עם הוצאה של 340.2 מיליון ליש"ט.
אוניברסיטת נורת'מבריה חברה באיגוד אוניברסיטאות חבר העמים הבריטי, באוניברסיטאות בריטניה (אנ') ובקבוצת ואלאס (אנ').
היסטוריה

מקורה של אוניברסיטת נורת'מבריה בשלוש מכללות בניוקאסל: "מכללת רתרפורד לטכנולוגיה", שנוסדה על ידי ג'ון האנטר רתרפורד בשנת 1877 ונפתחה באופן רשמי בשנת 1894 על ידי הדוכס מיורק (לימים ג'ורג' החמישי, מלך הממלכה המאוחדת), "המכללה לאמנות ועיצוב תעשייתי" ו"המכללה העירונית למסחר". ב-1969 אוחדו שלוש המכללות ליצירת "הפוליטכניון של ניוקאסל". הפוליטכניון הפך למרכז האזורי המרכזי להכשרת מורים עם שילוב "המכללה העירונית לחינוך" ב-1974 ו"המכללה לחינוך של מחוזות הצפון" ב-1976.
ב-1992 שונה מעמדו של הפוליטכניון של ניוקאסל לאוניברסיטה החדשה של נורתומבריה, כחלק מתהליך כלל ארצי שבו הפכו הפוליטכניונים של בריטניה לאוניברסיטאות חדשות. שמה במקור, ושמה הרשמי עדיין הוא, "אוניברסיטת נורת'מבריה בניוקאסל", אך השם המסחרי הופשט לאוניברסיטת נורת'מבריה בשנת 2002. בשנת 1995, היא קיבלה אחריות על החינוך של אנשי מקצוע בתחום הבריאות, שהועבר משירות הבריאות הלאומי.
בשנת 2017, האוניברסיטה נקנסה ב-400,000 ליש"ט לאחר שניסוי מדעי בתחום הספורט נתן למתנדבים פי מאה מהמינון הבטוח של קפאין. שני סטודנטים מתנדבים קיבלו מינון של 30 גרם במקום 0.3 גרם, מכיוון שהצוות שערך את הניסוי ניסה לחשב את המינון במחשבון של טלפון נייד וקרא לא נכון את הנקודה העשרונית. שניהם אושפזו, ואחד מהם דיווח על אובדן זיכרון לטווח קצר. בדיון בבית המשפט נאמר כי האוניברסיטה לא הכשירה את הצוות בהוראות בטיחות ולא ביצעה הערכת סיכונים ראויה, וכי המינון היה מעל לרמה הידועה כגורמת סיכון למוות.
אוניברסיטת נורת'מבריה נבחרה ל"אוניברסיטת השנה של בריטניה" לשנת 2022 על ידי הדו-שבועון Times Higher Education (אנ'). הפרס ניתן כהוקרה על הפיכתה של נורת'מבריה במשך יותר מעשור למוסד מודרני עתיר מחקר. צוות השופטים קבע כי "קנה המידה של השאפתנות [של נורת'מבריה], הקפדנות והיעילות שעליהם הקפידה ותפקידה בשינוי חיים ובתמיכה באזורה, כל אלה הופכים אותה למנצחת ראויה".
קמפוסים > בריטניה

לאוניברסיטה שני קמפוסים גדולים הממוקמים בניוקאסל ואחד בלונדון. "קמפוס סיטי", הממוקם במרכז ניוקאסל על הטיין, מחולק ל"קמפוס סיטי מזרח" ו"קמפוס סיטי מערב" על יד הכביש המהיר המרכזי של העיר ומקושרים על ידי גשר בעלות של 4 מיליון ליש"ט שנחנך בשנת 2008 רשמית על ידי שר המדינה למסחר והשקעות לשעבר, הלורד דיגבי ג'ונס.
קמפוסים > בריטניה > קמפוס סיטי

"קמפוס סיטי מזרח" הוא משכנם של בתי הספר למשפטים, עיצוב ו"בית הספר לעסקים של ניוקאסל" (NBS). NBS ובית הספר למשפטים ממוקמים בבניין אחד, ובית הספר לעיצוב נמצא מעבר לחצר.
"קמפוס סיטי מזרח", שתוכנן על ידי חברת אטקינס (אנ'), נפתח בספטמבר 2007, וזכה בפרסים מהיומון The Journal של ניוקאסל ו"עיטור פרויקט הבנייה החדשה של השנה בשל צמצום פליטת פחמן".
"קמפוס סיטי מערב", הוא בית הספר לאמנויות ומדעי החברה, סביבה בנויה וטבעית, מחשוב, הנדסה ומדעי המידע ומדעי החיים. כמו כן, ממוקמת בקמפוס זה ספריית האוניברסיטה, בניין אגודת הסטודנטים ו"מרכז הספורט" (Sport Central), מתקן ספורט של 31 מיליון ליש"ט לסטודנטים, לצוות ולקהילה שנפתח ב-2010.
בניין סאתרלנד, לשעבר בית הספר לרפואה של אוניברסיטת דרהאם, שהיה מחסן ימי בתקופת מלחמת העולם השנייה, ובית הספר לרפואת שיניים של אוניברסיטת ניוקאסל (1945–1978) הוא משכנו של צוות ההנהלה של האוניברסיטה ואולפנים חדשים ברמה עולמית לסטודנטים לאדריכלות, שתוכננו על ידי Page\Park architects, שנפתחו ב-2019.
מחלקות אדמיניסטרטיביות כולל כספים ותכנון ומשאבי אנוש, שוכנות בבניין פנדון.
בניין אגודת הסטודנטים, בקמפוס סיטי מערב, עבר מהפך של מיליוני פאונד עם לובי ומתקני פנאי חדשים, וחלל בר ובית קפה משופצים, בקיץ 2010.
בספטמבר 2016 נרכש בניין סנדיפורד מניוקאסל קולג'.
בשנת 2018 נפתח בניין של 7 מיליון ליש"ט למדעי המחשב והמידע בקמפוס סיטי מערב במקום אולם רתרפורד שנהרס.
קמפוסים > בריטניה > קואץ' ליין

קמפוס שני שוכן 4 קילומטר מחוץ לניוקאסל, בקואץ' ליין (Coach Lane), וידוע כקמפוס קואץ' ליין.
בקמפוס קואץ' ליין נמצאים מספר תחומים של הפקולטה למדעי הבריאות והחיים, בפרט המחלקות לסיעוד, מיילדות ובריאות ועבודה סוציאלית, חינוך ורווחה קהילתית, וכן תוכניות החניכות לשוטרים. לקמפוס קואץ' ליין יש שירותי מחשוב וספרייה; ומתקני ספורט, כולל מגרשים מקורים, חדר כושר, מגרשי רוגבי וכדורגל חיצוניים, ומגרש מואר בכל מזג אוויר.
קמפוסים > בריטניה > קמפוס לונדון

קמפוס לונדון מציע תוכניות במשרה מלאה או חלקית, ממגוון תוכניות ממוקדות לעסקים, מחשוב, סייבר, ניהול פרויקטים וטכנולוגיה לכ-2,500 סטודנטים. הקמפוס מופעל בשיתוף עם QA Higher Education, חלק מ-QA, ספקית ההדרכה הארגונית הגדולה בבריטניה. הקמפוס נמצא ליד תחנת רחוב ליברפול, קרוב ללב הרובע הפיננסי של לונדון.
קמפוסים > בינלאומי

לאוניברסיטת נורת'מבריה יש קמפוס בינלאומי השוכן באמסטרדם, הולנד באמצעות שותפות עם האוניברסיטה למדעים יישומיים של אמסטרדם (אנ'), שם היא מציעה הסמכה לתארים מתקדמים והזדמנות לסטודנטים לתואר ראשון להתנסות בלימודים מעבר לים.
ארגון ומבנה

אוניברסיטת נורת'מבריה מציעה תוכניות בתחומי המשפט והעסקים, אומנויות ועיצוב, הנדסה, מתמטיקה, מחשוב פיזיקה, גאוגרפיה ומדעי הסביבה, אדריכלות וסביבה בנויה, מדעים יישומיים ובריאות, מדעי הספורט, מדעי הרוח והחברה, פסיכולוגיה, סיעוד, חברה עבודה והכשרת מורים.
אוניברסיטת נורת'מבריה מעסיקה יותר מ-3,100 עובדים ומציעה תוכניות לתואר ראשון, תואר שני, ותוכניות לקבלת תואר במקביל לעבודה באמצעות ארבע פקולטות:
הפקולטה לאמנויות, עיצוב ומדעי החברה
הפקולטה לעסקים ומשפטים
הפקולטה להנדסה וסביבה
הפקולטה למדעי הבריאות והחיים
ארגון ומבנה > בית הספר לעסקים של ניוקאסל

בספטמבר 2007, אוניברסיטת נורת'מבריה פתחה את הבניין החדש של בית הספר לעסקים של ניוקאסל באתר הקולנוע לשעבר של האחים וורנר כחלק מפיתוח של 136 מיליון ליש"ט בקמפוס סיטי מזרח. בית הספר לעסקים של ניוקאסל הוא האוניברסיטה היחידה בבריטניה שמחזיקה בהסמכת AACSB (אנ') כפולה לעסקים וחשבונאות, מה שהופך אותם לחלק מקבוצת עילית של 190 מוסדות ברחבי העולם כדי המעניקים זאת. החל משנת 2020, האוניברסיטה מחזיקה גם בהסמכה ל-EPAS ב-21 תוכניות שונות לתואר ראשון, יותר מכל אוניברסיטה אחרת בבריטניה. בית הספר לעסקים של ניוקאסל פיתח גם קשרים עם מגוון רחב של גופים מקצועיים אחרים. כתוצאה מכך, האוניברסיטה יכולה להציע מגוון רחב של פטורים מקצועיים בתוכניות שלה, כגון תואר חשבונאות המחזיק פטורים מרבים ממועצות החשבונאות המובילות כולל ICAEW, ACCA ו-CIMA.
בשנת 2015, בית הספר לעסקים של ניוקאסל היה הזוכה ב"בית הספר לעסקים של השנה בבריטניה" בטקס פרסי ההשכלה הגבוהה של טיימס (אנ').
ארגון ומבנה > בית הספר למשפטים נורת'מבריה

בית הספר למשפטים נורת'מבריה שוכן בתוך קמפוס סיטי מזרח, שם הוא חולק את הבניין שלו עם בית הספר לעסקים של ניוקאסל.
בית הספר למשפטים נורת'מבריה הוא בית הספר למשפטים הגדול ביותר בצפון-מזרח אנגליה. הוא חלק משישה מוסדות בלבד מחוץ ללונדון המספקים את קורס ההכשרה המקצועית ללשכת עורכי הדין.
בית הספר למשפטים נורת'מבריה מציע גם קורסים 'קליניים' במשפטים המוסמכים על ידי מועצת החברה למשפטים ולשכת עורכי הדין. אלו מאפשרים לבוגרים כניסה ישירה למקצוע. משרד עורכי דין סטודנטים במוסד הוא מיזם חינוך משפטי קליני, בו משתתפים סטודנטים למשפטים במערך ייעוץ וייצוג משפטי מטעם לקוחות אמיתיים, בפיקוח עורכי דין מוסמכים. משרד עריכת דין של הסטודנטים ניהל למעלה מ-8,300 פניות, ייצג למעלה מ-3,000 לקוחות והבטיח פיצוי של למעלה מ-1.6 מיליון ליש"ט מאז 2005. בשנת 2013, האוניברסיטה זכתה בפרס קווינס השנתי של השכלה נוספת והשכלה גבוהה יותר על עבודת קהילה יוצאת מן הכלל של משרד המשפטים של הסטודנטים.
ארגון ומבנה > רפואה

אף על פי ששורשי האוניברסיטה קשורים לרפואה באמצעות בניין סאתרלנד שהיה בעבר בית הספר לרפואה של אוניברסיטת דרהאם, הוא לא הציע תוכנית ללימודי רפואה כתוכנית עד 2007. לאוניברסיטת נורת'מבריה יש תוכנית רפואית משותפת באמצעות שותפות עם אוניברסיטת סנט ג'ורג'ס בגרנדה. במסגרת התוכנית, שעות ההוראה מתחלקות בין זמן השהות בגרנדה ובבריטניה. התוכנית הורחבה עם הגדלת הזמן שסטודנטים יכולים לשהות בבריטניה.
פרופיל אקדמי > מחקר

אוניברסיטת נורת'מבריה הייתה אחת האוניברסיטאות עם הביצועים הטובים ביותר במסגרת המצוינות במחקר 2021, ועלתה במספר המקומות הגבוה ביותר בדירוג של 'כוח מחקר' על ידי THE. האוניברסיטה עלתה למקום ה-23 מהמקום ה-50 ב-2014 וה-80 ב-2008.
בדירוג UK Research Assessment Exercise של 2008, חלק מהמחקרים בתשעה מתוך שנים עשר תחומים שהוגשו תוארו כ"מובילים בעולם". בתרגיל הערכת המחקר לשנת 2014, נורת'מבריה הייתה אחת מ-50 האוניברסיטאות המובילות בבריטניה לכוח מחקר והאוניברסיטה שטפסה הכי מהר בדירוג.
פרופיל אקדמי > מוניטין ודירוגים

אוניברסיטת נורת'מבריה נבחרה לאוניברסיטת השנה בבריטניה על ידי Times Higher Education בנובמבר 2022.
אוניברסיטת נורת'מבריה נמצאת ברשימת 25 המוסדות המובילים בתחום המחקר בבריטניה, על פי תוצאות מסגרת המצוינות במחקר לשנת 2021, דירוג Times Higher Education REF2021.
אוניברסיטת נורת'מבריה היא האוניברסיטה המובילה בצפון-מזרח אנגליה לקיימות, על פי טבלת הליגה של People and Planet.
אוניברסיטת נורת'מבריה היא אחת האוניברסיטאות המדורגות ביותר בבריטניה בדירוג האוניברסיטאות הצעירות של Times Higher Education (2022-).
פרופיל אקדמי > דירוגים בין-לאומיים

דירוג שאנגחאי - 701–800 (2024)
דירוג Times Higher Education - מקום 401–500 (2025)
דירוג QS לאוניברסיטאות - 535 (2025)
לקריאה נוספת

Allen, Joan; Buswell, Richard (2005). Rutherford's Ladder: The Making of Northumbria University, 1871-1996. Newcastle upon Tyne: Northumbria University Press. ISBN 1-904794-09-2.
ביאורים

↑  הערכת השפעה מחקרית של מוסדות להשכלה גבוהה בבריטניה, יוזמה של המועצה למימון השכלה גבוהה לאנגליה
↑  קבוצה של שמונה אוניברסיטאות בבריטניה שיש להן עניין משותף בקידום סדנאות ספורט ובריאות במדינות מתפתחות.
↑  Rutherford College of Technology
↑  College of Art & Industrial Design
↑  Municipal College of Commerce
↑  Newcastle Polytechnic
↑  City College of Education
↑  Northern Counties College of Education
↑  פרס שנתי שניתן לאוניברסיטה אירית או בריטית או מוסד אחר להשכלה גבוהה על ידי הדו-שבועון Times Higher Education.
↑  City Campus East
↑  City Campus West
ועידת ניקיאה

ערך זה עוסק בוועידת ניקיאה הראשונה משנת 325. אם התכוונתם לוועידת ניקיאה שהתקיימה בשנת 787, ראו .
ועידת ניקיאה הראשונה: איקונין מכרתים, 1591.
ועידת ניקיאה הראשונה הייתה הוועידה האקומנית הראשונה של הכנסייה. הוועידה התכנסה בשנת 325 לספירה בעיר ניקיאה שבאסיה הקטנה ביוזמת הקיסר קונסטנטינוס על-מנת לקבוע תקן אחיד לנצרות, אשר הייתה כבר נפוצה ברבים. בוועידה נקבעו עקרונות הכנסייה הנוצרית, ובהם האני מאמין הנוצרי ומועד חג הפסחא. כמו כן נקבע ברוב קולות מוחץ כי האריאנים שלא קיבלו את נצחיותו של ישו לצד האל האב, הם כופרים.